Пасол Еўрасаюза ў Беларусі Андрэа Вікторын растлумачыла сутxadнасць праведзенага даследавання: у 2008 годзе быў прыняты важны дакумент пад назвай “Акт Еўропы аб малым бізнесе”, які заканадаўча замацаваў 10 розных індыкатараў, што характарызуюць прымаемыя ў дзяржавах — партнёрах ЕС меры па падтрымцы малога і сярэдняга прадпрымальніцтва. Фактычна звяраючыся з гэтымі пунктамі жыве і развіваецца еўрапейскі бізнес апошнія гады. Але ў Еўрасаюзе вырашылі пайсці далей і гэтыя лякалы прымералі да сваіх бліжэйшых сусеxadдзяў, гэта значыць да нас. Вынікі атрымаліся горшыя за еўрасаюзаўскія, але ўсё роўна нядрэнныя. Сваю ацэнку АЭСР праводзіла ва ўсіх краінах Усходняга партнёрства — не толькі ў Беларусі, але і ва Украіне, Грузіі, Арменіі, Азербайджане і Малдове. Важна, што ўпершыню такія даследаванні прайшлі яшчэ ў 2012 годзе, гэта значыць ужо ёсць магчымасць параўноўваць цяперашняе становішча спраў з тым, што было раней.